Ruud Krol

Rudolf Jozef Krol , tamén coñecido por Ruud o Rudi, nado en 24 de marzo de 1949 en Ámsterdam, é un xogador de fútbol neerlandés xubilado que xogou 83 veces polo seu país. Comezou a súa carreira no Ajax Amsterdam baixo as ordes de Rinus Michels. Na súa primeira tempada no club non xogou moito. Despois da marcha do defensa esquerdo Van Duijvenbode no verán do 1969 ó Feyenoord, Krol converteuse nun xogador regular. Cando o Ajax chegou á Copa de Europa no 1971, e gañou, Krol non xogou por ter a perna rota. Krol participou nas finais da Copa de Europa no 1972 e no 1973. Mentres outros coma Cruyff e Johan Neeskens marcharon cara a outros destinos, Krol mantívose no Ajax ata 1980 (logo lle pesaría ter estado tanto tempo). Marchou ó NASL para xogar cos Vancouver Whitecaps, pero permaneceu só unha tempada. Fichou á tempada seguinte co SSC Napoli onde xogaría durante catro tempadas. O seu derradeiro club antes de se retirar foi o club francés AS Cannes, no que aguantou ata 1986.

Internacionalmente, Krol fixo o seu debut na selección holandesa en 1969 contra Inglaterra, e xogou 83 encontros, retirándose das competicións internacionais no 1983. Foi un compoñente crucial no Total Football dos 70's. Un defensa versátil, tamén podía xogar en calquera posición ó longo do medio campo. No 1974, no que Holanda chegou á final, Krol xogou principalmente coma defensa esquerdo e preparou o gol de Cruyff contra o Brasil e o seu berro de 25 iardas contra Arxentina permanecerá na memoria. Por desgraza, caeron nun derradeiro obstáculo, perdendo por 2-1 para a Alemaña Occidental.

Cando se xogou a Copa de 1978, Krol decidiu troca-la posición de líbero e conseguiu o brazalete de capitán despois da saída de Cruyff. Krol fixo un torneo correcto, pero foi incapaz de impedi-la caída de Holanda da súa segunda derrota nas finais, esta vez 3-1 contra Arxentina.

Krol xogou coma capitán na selección holandesa nas competicións europeas de 1980, pero frustrouse, sendo eliminados na primeira rolda por Alemaña Occidental e Checoslovaquia. Tampouco conseguiron puntuar no 1982. Tivo parte na puntuación do 1984, e participou no seu derradeiro encontro internacional en 1983, cun 1-0 no campionato europeo contra España. A súa traxectoria copeira foi só superada por Aron Winter durante o torneo do 2000.

Na súa carreira como adestrador, encargouse de Exipto, e foi asistente de adestrador da selección holandesa (baixo as ordes de Louis van Gaal) e do Ajax (esta vez baixo as de Ronald Koeman). Recentemente actuou coma adestrador interino do Ajax, logo da renuncia de Koeman.

Categoría:Nados en Ámsterdam
Categoría:Nados en 1949
Categoría:Futbolistas dos Países Baixos
Categoría:Defensas de fútbol
Categoría:Xogadores do AFC Ajax
Categoría:Xogadores do SSC Napoli
Categoría:Xogadores do AS Cannes
Categoría:Futbolistas gañadores da Liga de Campións da UEFA
Categoría:Adestradores de fútbol dos Países Baixos
Categoría:Adestradores da selección de fútbol de Exipto
Categoría:Adestradores do Zamalek SC
Categoría:Adestradores do Al Wahda FC
Categoría:Adestradores do AC Ajaccio
Categoría:Adestradores da selección de fútbol de Tunisia
Categoría:Adestradores do Raja Casablanca
Categoría:Adestradores do Orlando Pirates FC